Ah no deh seh dis bout aala unu;
Ah nuo evry wan a unu weh Ah don pik.
Bot dis dah fi mek unu nuo seh weh di prafit dem wehn seh iina di Skriptyo gwain kom chruu.
Ih seh:
‘Di siem wan weh deh iit mi fuud roun di tiebl wid mi,
dah di wan weh wehn gwain ton gens mi.’
Now Ah waahn tel unu weh gwain hapm bifuor ih hapm,
so wen ih hapm,
unu gwain si seh mii dah di Wan weh Aalwiez Egzis.
Ah deh tel unu di chruut:
if enywan a unu risiiv enybady weh Ah sen,
unu deh risiiv mii tu;
ahn enybady weh risiiv mi,
dehn deh risiiv di Wan weh sen mi tu.”
Wen Jesus don seh dis,
ihn haat get uova hevy,
ahn ihn tel dem,
“Ah deh tel unu di chruut:
Wan a unu gwain sel mi out.”
Den,
aala di disaipl dem wehn luk pahn wan anada sieka weh dehn neva nuo dah wish wan a dem Jesus wende taak bout.
Now,
di disaipl —di wan weh ihn wehn lov— wende liin aan pahn Jesus.
So Simon Peter mek sain tu im,
ahn tel im,
“Aks Jesus dah wish wan a wi ihn deh taak bout.”
So di disaipl liin bak gens Jesus ahn aks im,
“Laad,
dah huu yu deh taak bout?”
Jesus ansa seh,
“Dah di siem wan huu Ah gwain gi dis piis a bred tu wen Ah don dip'ih iina di dish.”
So ihn dip di piis a bred ahn gi'ih tu Judas,
huu dah wehn Simon Iscariot son.
Ahn az suun az ihn don gi'im di piis a bred,
Satan get iina Judas.
So Jesus tel im,
“Weh yu gwain du,
mikies ahn du'ih.”
Now nonbady roun di tiebl wehn andastan wai Jesus wende tel im dis.
Bot,
sins Judas dah wehn di wan weh main di mony bag fi di ada disaipl dem,
som a dem wehn tink seh Jesus wende sen im fi go bai somting weh dehn wehn niid fi di Paasuova sopa,
or fi go gi somting fi di puor pipl dem.
So,
az suun az Judas wehn don tek di bred,
ihn gaan out;
ahn dah wehn don nait.
Wen ihn gaan,
Jesus seh,
“Now dah di taim wen di Son a Man get gluorifai,
ahn ihn gwain mek aal di pipl dem si God gluory chruu weh ihn gwain du!
Ahn if ihn mek pipl si how God wandaful,
den God ihnself gwain mek dem si how di Son a Man wandaful tu,
ahn ihn gwain du aala dis siem taim.
“Uo mi pikniny,
Ah gwain deh wid unu ongl wan likl bit langa.
Ahn unu gwain luk fi mi,
ahn jos laik Ah wehn tel di Jewish liida dem,
so Ah deh tel unu:
Weh paat Ah gwain,
unu gwain kyaahn kom.
“Ah deh gi aala unu wan nyuu komaan:
Lov wan anada!
Unu hafy lov wan anada jos laik how Ai wehn lov aala unu.
If unu lov wan anada,
den evrybady gwain nuo seh unu dah fi mi disaipl.”
Simon Peter aks im,
“Weh paat yu gwain,
Laad?”
Ahn Jesus ansa seh,
“Weh Ah gwain yo kyaahn fala mi rait now,
bot lietaraan yo gwain fala mi fi chruut.”
So Peter aks im,
“Bot Laad,
wai Ah kyaahn go wid yo now?
Ah wuda dongtu ded fi yo!”
Den Jesus ansa seh,
“Yu deh seh yuu wuda ded fi mii?
Mek Ah tel yo di chruut:
bifuor wan ruusta kruo dis maanin,
yu gwain tel lai three taim seh yu no nuo mi ataal.”